**2.pielikums**

**Tehniskā specifikācija**

**Personas datu aizsardzības speciālista pakalpojumu sniegšana SIA “VĪGANTS”**

|  |  |
| --- | --- |
| **Tirgus izpētes priekšmets** | Datu aizsardzības speciālista pakalpojumu sniegšana pašvaldības kapitālsabiedrībai SIA “VĪGANTS”, Reģ.Nr. 55403000931 (turpmāk – Uzņēmums) atbilstoši Eiropas Parlamenta un Padomes Regulas 2016/679 prasībām (turpmāk– Regula). |
| **Piedāvājumu iesniegšana** | Piedāvājums jāiesniedz (parakstītu ar drošu elektronisko parakstu nosūtot līdz **2022. gada 19.decembrim** plkst. 16.00 uz e-pastu: vigants@vigants. |
| **Līguma izpildes termiņš** | No līguma noslēgšanas noslēgšanas dienas līdz 31.12.2023. |
| **Darba uzdevumi** | Izvērtējot Uzņēmuma vajadzības, pēc nepieciešamības, plānot, koordinēt un organizēt Uzņēmuma kā pārziņa personas datu aizsardzības drošības pasākumus, sniedzot šādus personas datu aizsardzības (turpmāk – PDA) pakalpojumus:   1. iecelt un nozīmēt par Uzņēmuma personas datu aizsardzības speciālistu Datu valsts inspekcijā; 2. izstrādāt priekšlikumus Uzņēmuma drošības pasākumu pilnveidošanai PDA jomā; 3. aktualizēt un pēc nepieciešamības izstrādāt iekšējos normatīvos aktus PDA jomā (piemēram, personas datu aizsardzības pārkāpumu ziņošanas kārtību, personas datu aizsardzības noteikumus u.c. dokumentus pēc nepieciešamības); 4. sniegt atbalstu ārējo un iekšējo normatīvo aktu un citu Uzņēmuma dokumentu projektu izstrādē, kas saskaņā ar normatīvo aktu prasībām nepieciešami Uzņēmumam, veicot PDA; 5. organizēt personas datu apstrādes darbībās iesaistīto darbinieku informēšanu un apmācību par aktualitātēm PDA jomā *(nodrošinot esošo un jauno darbinieku apmācību ar zināšanu pārbaudi par aktualitātēm);* 6. sagatavot darbības pārskatu Uzņēmuma vadībai, informējot par ietekmes novērtējuma uz datu aizsardzību nepieciešamību:    1. ir vai nav jāveic ietekmes uz datu aizsardzību novērtējums;    2. piedalīties ietekmes uz datu aizsardzību novērtēšanas procesā;    3. sniegt ieteikumus, kādus drošības pasākumus (ieskaitot tehniskos un organizatoriskos pasākumus) piemērot, lai mazinātu datu subjektu tiesību un interešu riskus;    4. ja tiek identificēti jauni personas datu apstrādes fakti, veikt ietekmes novērtējuma uz datu aizsardzību pēcpārbaudi, lai nodrošinātu tā atbilstību Regulas un citiem Eiropas Savienības vai Latvijas Republikas normatīvo aktu par datu aizsardzību prasībām; 7. aktualizēt Uzņēmuma personas datu apstrādes reģistru u.c. nepieciešamos dokumentus; 8. aktualizēt Uzņēmuma datu privātuma politiku un tīmekļa vietņu sīkdatņu (cookies) politiku. (pēc nepieciešamības) 9. nepieciešamības gadījumā sagatavot iesniegšanai uzraudzības iestādei paredzētu paziņojumu par konstatētu personas datu aizsardzības pārkāpumu, saskaņot to ar Uzņēmuma vadību, kā arī (atbilstoši pilnvarojumam, ja tāds ir dots) iesniegt uzraudzības iestādei (Datu valsts inspekcijai), kā arī informēt datu subjektus par notikušu personas datu aizsardzības pārkāpumu (ja nepieciešams); 10. sadarboties ar uzraudzības iestādi un būt par kontaktpersonu jautājumos, kas saistīti ar personas datu apstrādi, tostarp iepriekšējo apspriešanos (Regulas 36. pants) un attiecīgā gadījumā konsultēt par jebkuru citu jautājumu; 11. uzraudzīt, lai Uzņēmums datu apstrādē ievēro Eiropas Savienības un nacionālo normatīvo aktu prasības; 12. konsultēt Uzņēmuma darbiniekus jautājumos, kas saistīti ar personas datu aizsardzības drošības pasākumiem un citiem PDA jautājumiem, tajā skaitā organizējot klātienes tikšanās Uzņēmumā; 13. analizēt saņemto informāciju par Uzņēmuma veikto personu datu apstrādes procesos notikušiem vai iespējamiem personu datu aizsardzības pārkāpumiem un sniegt atzinumu par to Uzņēmumam; 14. nodrošināt attālinātu konsultāciju sniegšanu personu datu aizsardzības jautājumos (piemēram, telefonsarunas, e-pasts) darbdienās no plkst. 9:00 līdz plkst.17.00. Nepieciešamības gadījumā klātienes konsultācijas. 15. katru mēnesi iesniedz Pasūtītājam veikto darbu atskaiti. |
| **Prasības pakalpojuma sniedzējam** | Pakalpojuma sniedzējs pēdējo 3 (trīs) gadu laikā ir sniedzis Regulas prasībām atbilstošu fizisko personas datu aizsardzības speciālista pakalpojumu vismaz vienai pašvaldības kapitālsabiedrībai vai valsts/pašvaldības institūcijai. |
| **Darba uzdevuma pildīšanai piesaistītā personāla kvalifikācija** | Pakalpojuma sniegšanai pakalpojuma sniedzējs nodrošina vismaz vienu personas datu aizsardzības speciālistu. Personas datu aizsardzības speciālists ir ieguvis Datu valsts inspekcijas izsniegtu sertifikātu, kas pierāda piedāvātā speciālista kvalifikāciju personas datu aizsardzības jomā (sertifikātu pievieno piedāvājumam). |

Parakstot Tehnisko specifikāciju pretendents apliecina, ka ir iepazinies un apņemas ievērot un nodrošināt Tehniskajā specifikācijā noteiktās prasības.

Amats, vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_